ଟିବିଆଲ ପ୍ଲେଟୋ ଅସ୍ଥି ଭଗ୍ନ  (ଇଂରାଜୀ ଭାଷାରେ ) କୁହାଯାଏ ଯେତେବେଳ ଆଣ୍ଠୁ ଗଣ୍ଠି   ତିଆରିରେ ଭାଗ ନେଉଥିବା ଟିବିଆ   ଅସ୍ଥିର ଉପର ଭାଗ ଭାଙ୍ଗିଯାଏ    । ଏହି ଆଘାତ ହେଲେ ଯନ୍ତ୍ରଣା, ଆଣ୍ଟୁଫୁଲା   ଓ ଆଣ୍ଠୁ ଚଳନ କମିବା ଲକ୍ଷଣମାନ ଦେଖାଯାଏ । ଏଭଳି ଆଘାତ ପାଇଲେ ଚାଲି ହୁଏନାହିଁ । ଆଘାତ ଜଟିଳ ଥିଲେ ଧମନୀ ଓ ସ୍ନାୟୁ ଆଘାତ, ଆର୍ଥ୍ରାଇଟିସ ଓ କମ୍ପାର୍ଟମେଣ୍ଟ ସିଣ୍ଡ୍ରୋମ   ଆଦି ଲକ୍ଷଣ ଦେଖାଯାଏ । ଏହା ବଡ଼ ଆଘାତ   ଯୋଗୁ ହୁଏ ଯେପରିକି ଗାଡ଼ି ଧକ୍କା । ଓଷ୍ଟିଓପୋରୋସିସ ରୋଗ ଥିଲେ ଓ ସ୍କିଙ୍ଗ ଖେଳରେ ଏହି ରୋଗ ସଙ୍କଟ ଥାଏ । ଲକ୍ଷଣରୁ ସନ୍ଦେହ କରାଯାଏ; ଏକ୍ସ-ରେ ଓ ସିଟି ସ୍କାନ   କରି ନିଶ୍ଚିତ କରାଯାଏ । ଏକ୍ସ‌-ରେ ଚିତ୍ରରେ କେତେକ ଭଙ୍ଗା ଦେଖାନ‌ଯାଇପାରେ । ଯନ୍ତ୍ରଣାକୁ ଏନଏସଏଆଇଡି  , ଓପିଅଏଡ   ଓ ସ୍ପ୍ଲିଣ୍ଟ   ଦେଇ ଚିକିତ୍ସା କରାଯାଏ । ଅନ୍ୟଥା ସୁସ୍ଥ ଥିଲେ ସାଧାରଣତଃ ଅପରେଶନ କରାଯାଏ । ଭଙ୍ଗା ସ୍ଥାନର ଅସ୍ଥି ଆଲାଇନମେଣ୍ଟ ଠିକ ଥିଲେ ବିନା ଅପରେଶନ ଚିକିତ୍ସା କରାଯାଏ । ସମୁଦାୟ ହାଡ଼ ଭଙ୍ଗାର ୧% ଏହି ଭଙ୍ଗା ଥାଏ । ମଧ୍ୟ ବୟସ୍କ ପୁରୁଷ ଓ ବୃଦ୍ଧ ବୟସ୍କ ମହିଳାଙ୍କର ଏଭଳି ଭଙ୍ଗା ସାଧାରଣତଃ ହୁଏ । ସନ ୧୯୨୦ରେ ଏହି ଭଙ୍ଗାକୁ ଫେଣ୍ଡର ଫ୍ରାକଚର କୁହାଯାଉଥିଲା ଯାହା ଲୋକ ଚାଲିକରି ଯିବାବେଳେ ଧକ୍କା ଯୋଗୁ ହେଉଥିଲା ।